Document ID: 31996D0658

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1996 σχετικά με τους ειδικούς όρους για την έγκριση των εγκαταστάσεων που βρίσκονται σε αγορές χονδρικής πώλησης (Κείμενο που παρουσιάζει ενδιαφέρον για τον ΕΟΧ) (96/658/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 95/23/ΕΚ (2), και ιδίως το άρθρο 13 τρίτη περίπτωση,
την οδηγία 71/118/ΕΟΚ του Συμβουλίου, της 15ης Φεβρουαρίου 1971, περί υγειονομικών προβλημάτων στον τομέα των συναλλαγών νωπών κρεάτων πουλερικών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, το 1994, και ιδίως το άρθρο 20 πρώτη περίπτωση,
την οδηγία 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε από την οδηγία 95/68/ΕΚ (5), και ιδίως το άρθρο 17 πρώτη περίπτωση,
Εκτιμώντας:
ότι υπάρχει μακρά παράδοση αγορών χονδρικής πώλησης κρεάτων και προϊόντων με βάση το κρέας στην Κοινότητα 7
ότι οι εγκαταστάσεις που βρίσκονται σε αγορές χονδρικής πώλησης στις οποίες εφαρμόζονται οι οδηγίες 64/433/ΕΟΚ, 71/118/ΕΟΚ και 77/99/ΕΟΚ, παρουσιάζουν ιδιαίτερα τεχνικά χαρακτηριστικά 7 ότι οι εγκαταστάσεις αυτές χρησιμοποιούν από κοινού ορισμένους χώρους, για παράδειγμα τους χώρους κοπής των κρεάτων 7
ότι είναι αναγκαίο να ληφθούν υπόψη τα τεχνικά αυτά χαρακτηριστικά για τον καθορισμό των όρων έγκρισης των εν λόγω εγκαταστάσεων που βρίσκονται σε αγορές χονδρικής πώλησης 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στην παρούσα απόφαση θεσπίζονται οι ειδικοί όροι για την έγκριση των εγκαταστάσεων που βρίσκονται σε αγορές χονδρικής πώλησης, σύμφωνα με τις οδηγίες 64/433/ΕΟΚ, 71/118/ΕΟΚ και 77/99/ΕΟΚ.
Άρθρο 2
Για τους σκοπούς της εν λόγω απόφασης «αγορά χονδρικής πώλησης» σημαίνει μια αγορά που περιλαμβάνει ορισμένες ξεχωριστές εγκαταστάσεις οι οποίες χρησιμοποιούν από κοινού ορισμένα μέσα, συμπεριλαμβανομένων των χώρων κοινής χρήσης στους οποίους το νωπό κρέας πουλερικών κόβεται, αποθηκεύεται, εκτίθεται και τίθεται στην εμπορία ή στους οποίους τα προϊόντα με βάση το κρέας παράγονται, αποθηκεύονται, εκτίθενται και τίθενται στην εμπορία. Μια αγορά χονδρικής πώλησης μπορεί να συνδέεται με άλλες εγκεκριμένες εγκαταστάσεις.
Άρθρο 3
1. Μια εγκατάσταση που βρίσκεται σε αγορά χονδρικής πώλησης δεν μπορεί να περιλαμβάνεται στον κατάλογο των εγκεκριμένων εγκαταστάσεων που προβλέπεται στο άρθρο 10 παράγραφος 1 της οδηγίας 64/433/ΕΟΚ, εκτός εάν πληροί τους όρους του παραρτήματος Ι.
2. Μια εγκατάσταση που βρίσκεται σε αγορά χονδρικής πώλησης δεν μπορεί να περιλαμβάνεται στον κατάλογο των εγκεκριμένων εγκαταστάσεων που προβλέπεται στο άρθρο 6 παράγραφος 1 της οδηγίας 71/118/ΕΟΚ, εκτός εάν πληροί τους όρους του παραρτήματος ΙΙ.
3. Μια εγκατάσταση που βρίσκεται σε αγορά χονδρικής πώλησης δεν μπορεί να περιλαμβάνεται στον κατάλογο των εγκεκριμένων εγκαταστάσεων που προβλέπεται στο άρθρο 8 παράγραφος 1 της οδηγίας 77/99/ΕΟΚ, εκτός εάν πληροί τους όρους του παραρτήματος ΙΙΙ.
Άρθρο 4
1. Οι εγκαταστάσεις ή οι συνδυασμοί εγκαταστάσεων που λειτουργούν σε αγορά χονδρικής πώλησης λαμβάνουν κτηνιατρικό αριθμό έγκρισης.
2. Ο κτηνιατρικός αριθμός έγκρισης που αναφέρεται στην παράγραφο 1 μπορεί να ανασταλεί προσωρινά ή να διαγραφεί από την αρμόδια εθνική αρχή εάν η εγκατάσταση ή ο συνδυασμός εγκαταστάσεων δεν πληρούν πλέον τους όρους που ορίζονται από τους κοινοτικούς κανόνες. Η εν λόγω αναστολή ή διαγραφή δεν αφορά απαραιτήτως την έγκριση άλλων εγκαταστάσεων της αγοράς χονδρικής πώλησης.
Άρθρο 5
Η παρούσα απόφαση εφαρμόζεται από την 1η Ιανουαρίου 1997.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 13 Νοεμβρίου 1996.

Labels: 0
3
17
6